Добри Жотев
Врабец

chitanka.info

Казват, че не съм красив,

че съм рошав и свадлив,

че не съм добър певец,

нито пък голям храбрец.

Може да е вярно туй;

но, момченце, ти ме чуй! —

Август мине ли по нас,

ненастанал още мраз,

разни птици хубавци

и прославени певци

през реки и планини

бягат в топлите страни.

А пък аз и в пек, и студ,

необлечен, необут,

все стоя си, всеки знай,

в моя хубав роден край.

Нека да не съм красив,

да съм рошав и свадлив,

нека да не съм певец,

аз съм патриот-врабец!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.